Hoitotarvikkeiden noutoajat Armilasta muuttuvat kesän ajaksi

Etelä-Karjalan hyvinvointialueen toiminnot muuttavat kesän aikana pois Armilan kiinteistöstä. Yhtenä viimeisimpänä muuttajana on hoitotarvikepalvelu, joka muuttaa elokuussa Kauppakeskus Family Centeriin.

Toiminnan supistuessa Armilassa rajataan hoitotarvikkeiden noutoa väliaikaisesti aukiolomuutoksella. Maanantaista 23.6.2025 alkaen hoitotarvikkeiden nouto onnistuu Armilasta ainoastaan arkisin maanantaista torstaihin klo 8–16 sekä perjantaisin ja arkipyhien aattoina klo 8–15. Iltaisin ja viikonloppuisin ei ole enää mahdollista noutaa ennakkoon tilattuja hoitotarvikkeita.

Kauppakeskus Family Centerin tiloihin, Hyrymäenkatu 2, muuttavaan hoitotarvikepalveluun suunnitellaan aiempaa laajempia mahdollisuuksia noutaa ennakkoon tilattuja hoitotarvikkeita kauppakeskuksen aukiolon mukaisesti.

Lisätietoja:

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi

Katariina Tuuliainen, palveluesimies, Armilan terveysasema, puh. 040 651 3750, katariina.tuuliainen@ekhva.fi (mahdolliset yhteydenotot 27.6.2025 saakka)

Pirkko Tuominen, palveluesihenkilö, puh. 040 521 3925, pirkko.tuominen@ekhva.fi (tavoitettavissa 30.6.2025 alkaen)

Linkki hoitotarvikepalvelu-nettisivulle