Ekhvan vammaispalveluiden henkilökohtaisen avun asiakkaille soitetaan kuluvan kuun aikana palveluntuottajien vaihtumiseen liittyen

Etelä-Karjalan hyvinvointialue (Ekhva) on kilpailuttanut henkilökohtaisen avun palveluhankinnan, sillä edellinen sopimuskausi päättyi. Hankinnan tuloksena suurimmalla osalla henkilökohtaista apua ostopalveluna saavista asiakkaista palveluntuottajat tulevat vaihtumaan.

Vammaispalvelujen johtaja Anne-Maarit Paunonen hyvinvointialueelta kertoo, että aikaisempien puitesopimuskumppaneiden kanssa neuvotellaan asiakkaiden avustamisesta siirtymäajalla.

Palveluun ei tule keskeytyksiä eikä kukaan Ekhvan vammaispalvelujen asiakkaista jää ilman henkilökohtaisen avun palvelua.

Anne-Maarit Paunonen

Niille henkilökohtaisen avun asiakkaille, joiden palvelut on järjestetty ostopalveluna, soitetaan henkilökohtaisesti kesäkuun aikana

Hyvinvointialueelta soitetaan kesäkuun aikana niille henkilökohtaisen avun asiakkaille, joiden palvelut on järjestetty ostopalveluna. Heille on myös postitettu hyvinvointialueelta kirjeet 10.6.2025.

Tavoitteena on, että asiakkaat siirtyvät uusille palveluntuottajille 31.8.2025 mennessä.

Lisätietoja:

Anne-Maarit Paunonen, vammaispalvelujen johtaja, puh. 040 732 1816, anne-maarit.paunonen@ekhva.fi

Linkki henkilökohtainen apu-nettisivulle